ที่ มท ๐๘๐๙.๒/ ว 21 สำนักงาน ก.อบต.

ถนนนครราชสีมา กทม. 10300

31 สิงหาคม 2564

เรื่อง แจ้งแนวทางปฏิบัติตามประกาศคณะกรรมการกลางพนักงานส่วนตำบล เรื่อง มาตรฐานทั่วไปเกี่ยวกับโครงสร้าง

ส่วนราชการและระดับตำแหน่งขององค์การบริหารส่วนตำบล

เรียน ประธาน ก.อบต.จังหวัด ทุกจังหวัด

อ้างถึง หนังสือสำนักงาน ก.อบต. ที่ มท 0809.2/ว 21 ลงวันที่ 14 กุมภาพันธ์ 2563

สิ่งที่ส่งมาด้วย แนวทางปฏิบัติตามประกาศคณะกรรมการกลางพนักงานส่วนตำบล เรื่อง มาตรฐานทั่วไป

เกี่ยวกับโครงสร้างส่วนราชการและระดับตำแหน่งขององค์การบริหารส่วนตำบล (ฉบับที่ 2)

พ.ศ. 2562 (ปรับปรุง) จำนวน 1 ชุด

ด้วยคณะกรรมการกลางพนักงานส่วนตำบล (ก.อบต.) ในการประชุมครั้งที่ 7/2564 เมื่อวันที่ 29 กรกฎาคม 2564 มีมติปรับปรุงแนวทางปฏิบัติเกี่ยวกับการดำเนินการตามประกาศคณะกรรมการกลางพนักงานส่วนตำบล เรื่อง มาตรฐานทั่วไปเกี่ยวกับโครงสร้างส่วนราชการและระดับตำแหน่งขององค์การบริหารส่วนตำบล (ฉบับที่ 2) พ.ศ. 2562 รายละเอียดตามสิ่งที่ส่งมาด้วย

จึงเรียนมาเพื่อโปรดทราบและถือเป็นแนวทางปฏิบัติต่อไป

ขอแสดงความนับถือ

สันติธร ยิ้มละมัย

(นายสันติธร ยิ้มละมัย)

รองอธิบดีกรมส่งเสริมการปกครองท้องถิ่น

เลขานุการ ก.อบต.

สำนักพัฒนาระบบบริหารงานบุคคลส่วนท้องถิ่น  
กลุ่มงานมาตรฐานทั่วไปการบริหารงานบุคคลส่วนท้องถิ่น

โทร. ๐ ๒๒๔๑ ๙๐๐๐ ต่อ ๔๒๑3

โทรสาร. 0 2241 9055

ผู้ประสานงาน นายจิรพัฒน์ น้อยเพ็ง 08 5121 3768

สน.บถ. .....................................

ผอ.กง.มบ. ...............................

หน. ฝ่าย ..................................

นทบ.ปก. .................................

**แนวทางปฏิบัติตามประกาศคณะกรรมการกลางพนักงานส่วนตำบล เรื่อง มาตรฐานทั่วไปเกี่ยวกับโครงสร้าง ส่วนราชการและระดับตำแหน่งขององค์การบริหารส่วนตำบล ฉบับที่ 2 พ.ศ. 2562 (ปรับปรุง)**

(แนบท้ายหนังสือสำนักงาน ก.อบต. ที่ มท 0809.2/ว 120 ลงวันที่ 31 สิงหาคม 2564)

ด้วยคณะกรรมการกลางพนักงานส่วนตำบล (ก.อบต.) ในการประชุมครั้งที่ 7/2564

เมื่อวันที่ 29 กรกฎาคม 2564 มีมติปรับปรุงแนวทางปฏิบัติเกี่ยวกับการกำหนดหรือปรับปรุงตำแหน่ง ตามประกาศคณะกรรมการกลางพนักงานส่วนตำบล เรื่อง มาตรฐานทั่วไปเกี่ยวกับโครงสร้างส่วนราชการ และระดับตำแหน่งขององค์การบริหารส่วนตำบล (ฉบับที่ 2) พ.ศ. 2562 ซึ่งแจ้งตามหนังสือสำนักงาน ก.อบต. ที่ มท 0809.2/ว 21 ลงวันที่ 14 กุมภาพันธ์ 2564 ดังนี้

1. ยกเลิกความในข้อ 1.3 วรรคสอง ข้อ 1) และ 2) และให้ใช้ความต่อไปนี้แทน

“สำหรับการประเมินการกำหนดตำแหน่งหรือการปรับปรุงตำแหน่งรองปลัดองค์การบริหารส่วนตำบล ระดับกลาง องค์การบริหารส่วนตำบลจะต้องมีหัวหน้าส่วนราชการระดับกองหรือ เทียบเท่าซึ่งมีผู้ดำรงตำแหน่งประเภทอำนวยการท้องถิ่น ระดับกลาง อย่างน้อย 1 ส่วนราชการ ขึ้นไป และให้ปลัดองค์การบริหารส่วนตำบลมีคำสั่งมอบหมายให้รองปลัดองค์การบริหารส่วนตำบล เลขที่ตำแหน่งนั้นรับผิดชอบกลั่นกรองงานของส่วนราชการ ระดับกลาง อย่างน้อย 1 ส่วนราชการด้วย”

กรณีปลัดองค์การบริหารส่วนตำบลมีคำสั่งมอบหมายให้รองปลัดองค์การบริหารส่วนตำบลเลขที่ตำแหน่งใดรับผิดชอบกลั่นกรองงานของส่วนราชการระดับกลางนั้น เป็นการมอบให้กลั่นกรองงาน ของส่วนราชการนั้นและเสนอแนะปลัดองค์การบริหารส่วนตำบลเพื่อประกอบการสั่งการอนุญาต การอนุมัติ การปฏิบัติราชการตามกฎหมาย ระเบียบ ข้อบังคับ คำสั่ง หรือมติคณะรัฐมนตรีในเรื่องใด ที่อยู่ในความรับผิดชอบของส่วนราชการระดับกลาง ทั้งนี้ ปลัดองค์การบริหารส่วนตำบลอาจมีคำสั่ง มอบอำนาจให้รองปลัดองค์การบริหารส่วนตำบลปฏิบัติราชการแทนเพื่อให้สั่งการ อนุญาต อนุมัติ การปฏิบัติราชการตามกฎหมาย ระเบียบ ข้อบังคับ คำสั่ง หรือมติคณะรัฐมนตรีในเรื่องใดที่อยู่ในความรับผิดชอบของส่วนราชการระดับกลางเพื่อประโยชน์ในการอำนวยความสะดวกแก่ประชาชนและความรวดเร็วในการปฏิบัติราชการ ซึ่งหากเป็นการมอบอำนาจให้รองปลัดองค์การบริหารส่วนตำบลปฏิบัติราชการแทนแล้ว ปลัดองค์การบริหาร ส่วนตำบลก็ยังคงมีหน้าที่กำกับติดตามผลการปฏิบัติราชการของรองปลัดองค์การบริหารส่วนตำบล มีอำนาจแนะนำและแก้ไขการปฏิบัติราชการของรองปลัดองค์การบริหารส่วนตำบลให้เป็นไปตามวัตถุประสงค์ ของการมอบอำนาจดังกล่าวได้เช่นเดิม ทั้งนี้ “การมอบหมายให้รองปลัดองค์การบริหารส่วนตำบลรับผิดชอบกลั่นกรองงาน” หรือ “การมอบอำนาจให้รองปลัดองค์การบริหารส่วนตำบลปฏิบัติราชการแทน” เป็นอำนาจของปลัดองค์การบริหารส่วนตำบลที่พิจารณาว่าจะมอบหมายหรือมอบอำนาจโดยต้องจัดทำเป็นหนังสือ

2. ยกเลิกความในข้อ 2 วรรคสอง ข้อ 2.1 - 2.3 และให้ใช้ความต่อไปนี้แทน

“ให้คณะกรรมการมีหน้าที่ดำเนินการประเมินตามตัวชี้วัดที่ ก.อบต. กำหนด ประมวลผลคะแนนตามตัวชี้วัด รายงานผลการประเมินต่อองค์การบริหารส่วนตำบลเพื่อเสนอคณะกรรมการพนักงาน ส่วนตำบล (ก.อบต.จังหวัด) พิจารณาให้ความเห็นชอบ ภายใต้เงื่อนไข ดังนี้

2.1 องค์การบริหารส่วนตำบล ต้องผ่านเกณฑ์การประเมินตามเงื่อนไขในข้อ 1.1 และข้อ 1.2

2.2 ส่วนราชการที่ขอประเมินต้องผ่านการประเมินตัวชี้วัดด้านปริมาณงาน ด้านคุณภาพ ด้านการพัฒนาองค์กร และการประเมินค่างาน ดังนี้

/2.2.1 กรณี...

- 2 -

2.2.1 กรณี “ส่วนราชการ ระดับต้น” ต้องผ่านคะแนนประเมินตัวชี้วัดด้านปริมาณงาน ด้านคุณภาพ และด้านการพัฒนาองค์กร รวมกันเฉลี่ยไม่น้อยกว่าร้อยละ 60 และมีคะแนนการประเมินค่างาน ตั้งแต่ 460 คะแนนขึ้นไป

2.2.2 กรณี “ส่วนราชการ ระดับกลาง” ต้องผ่านคะแนนประเมินตัวชี้วัดด้านปริมานงาน ด้านคุณภาพ และด้านการพัฒนาองค์กร รวมกันเฉลี่ยไม่น้อยกว่าร้อยละ 65 และมีคะแนนการประเมินค่างาน ตั้งแต่ 600 คะแนนขึ้นไป”

ผอ.สน.บถ. ..............................

ผอ.กง.มบ. ...............................

หน. ฝ่าย ..................................

นทบ.ปก. .................................